Ivica Puljak
<s>Ivica Puljak (Split, 27. kolovoza 1969.), hrvatski političar, fizičar elementarnih čestica, sveučilišni profesor splitskog FESB-a i gradonačelnik Grada Splita od lipnja 2021. godine.</s>

<s>Obrazovanje 
Puljak je osnovnu školu završio na Plokitama, a potom i srednju Tehničku školu u Splitu.</s><s>Diplomirao je elektrotehniku na splitskom Fakultetu elektrotehnike, strojarstva i brodogradnje te potom 1994. godine magistrirao fiziku elementarnih čestica na Odsjeku za fiziku Prirodoslovno-matematičkog fakulteta u Zagrebu.</s><s>Na sveučilištu Pierre i Marie Curie u Parizu doktorirao je fiziku elementarnih čestica.</s><s>Tijekom studijskog boravka u Francuskoj, prepoznale su ga francuska i hrvatska vlada čiji je bio stipendist.</s><s>Na trećoj godini studija bio je stipendist Francuskog instituta za fiziku.</s>

<s>Znanstveno - nastavna karijera 
Od 1993. godine sudjeluje u radu jednog od najprestižnijih svjetskih laboratorija za nuklearna istraživanja i fiziku elementarnih čestica – CERN-u.</s><s>Redoviti je član CMS kolaboracije CERN-a od 1994.</s><s>Jedan je od 8000 znanstvenika koji su sudjelovali na projektu pronalaska tzv. "Božje čestice" - Higgsova bozona.</s><s>Projekt je trajao više od 20 godina, a tijekom najintenzivnijeg razdoblja 2011. i 2012., prof. Puljak je vodio grupu znanstvenika koji su se pokazali vrlo učinkovitima na projektu.</s><s>Dana 14. lipnja 2012. godine grupa prof. Puljka oprezno je objavila moguće otkriće Higgsova bozona.</s><s>Budući da se radi o vrlo značajnom otkriću, kao znanstvenici bili su vrlo oprezni s objavom rezultata, no nakon prikupljanja i analize dodatnih podataka, mogli su s većom sigurnošću potvrditi rezultate svoga otkrića.</s><s>Aktivno se bavi promocijom i popularizacijom znanosti pa je tako organizirao i održao znanstvena predavanja diljem Hrvatske, a iznimno se trudi komplicirane stvari koje radi u CERN-u objasniti djeci na jednostavan i njima prihvatljiv način.</s>

<s>Od 2009. godine Puljak je član MAGIC kolaboracije koja upravlja gigantskim teleskopima za otkrivanje gama zraka na Kanarskim otocima.</s>

<s>Na fakultetu je priznat kao profesor koji izuzetno dobro objašnjava i prenosi znanje, a zna približiti i komplicirane znanstvene teme na vrlo shvatljiv način.</s>

<s>Politička karijera 
Član je predsjedništva i tajnik stranke Pametno koja se krajem 2020. godine ujedinila sa Strankom s Imenom i Prezimenom čime je oformljena nova stranka - Centar.</s><s>Zalažu se za liberalnu demokraciju, moderniju i tolerantniju Hrvatsku, razvoj znanosti i obrazovanja, razvoj zelenih i održivih politika te transparentno upravljanje.</s><s>Na izborima za Europski parlament u svibnju 2019. godine, Ivica Puljak bio je nositelj zajedničke liste stranke Pametno i Unije Kvarnera.</s><s>Izjavio je kako smatra da dosadašnji hrvatski kandidati u Europskom parlamentu nisu zastupali Hrvatsku kakvu svi građani žele, a dokaz tomu je i to što je Hrvatska pri dnu na svim europskim ljestvicama.</s><s>Upravo zbog toga odlučili su se priključiti u politiku.</s><s>Oni žele poduzetnu i inovativnu Hrvatsku i smatraju da znaju kako to postići.</s><s>Zalažu se za što prije pristupanje Hrvatske Schengenskom sporazumu kako bi se postigla slobodna i sigurna Europa.</s>

<s>Na lokalnim izborima u svibnju 2021. godine, Puljak je u drugom krugu pobijedio svog suparnika Vicu Mihanovića (HDZ) te tako postao 73. splitski gradonačelnik.</s><s>Dužnost gradonačelnika službeno je preuzeo 7. lipnja 2021. godine.</s>

<s>Privatni život 
Puljak je odrastao u tradicionalnoj obitelji s majkom Jakom iz Drniša, ocem Zdravkom iz Zagvozda te tri sestre - Nadom, Željkom i Marinom.</s><s>Roditelji Jaka i Zdravko imali su samo primarno obrazovanje te su se tijekom života morali iznimno truditi kako bi djeci osigurali dostojan život.</s><s>Ivica je trenirao nogomet u Hajduku, a kao mladić je svirao gitaru u crkvenom bendu i na svadbama.</s>

<s>Puljak je od 1995. u braku sa suprugom Marijanom, hrvatskom političarkom i trenutnom zastupnicom u Hrvatskom saboru, koju je upoznao na prvoj godini studija.</s><s>Imaju troje djece: kćeri Emu (1996.) i Ivu (2007.) te sina Tomu (2001.).</s>

<s>Izvori</s>

<s>Hrvatski fizičari
Hrvatski političari
Gradonačelnici Splita</s>

